Nr. L 273/22 De Europæiske Fællesskabers Tidende 25. 10. 94 (Retsakter hvis offentliggørelse ikke er obligatorisk) KOMMISSIONEN D KOMMISSIONENS BESLUTNING af 7. oktober 1994 om støtte fra den græske stat til Olympic Airways (Kun den græske udgave er autentisk) (Tekst af betydning for EØS) (94/696/EF) KOMMISSIONEN FOR DE EUROPÆISKE FÆLLESSKABER HAR — under henvisning til traktaten om oprettelse af Det Euro- pæiske Fællesskab, særlig artikel 93, stk. 2, første afsnit, under henvisning til aftalen om oprettelse af Det Buropæ- iske Økonomiske Samarbejdsområde, særlig artikel 62, stk. 1, litra a), efter i overensstemmelse med bestemmelserne i oven- nævnte artikler at have opfordret de interesserede parter til at fremsætte deres bemærkninger, under henvisning til disse bemærkninger, og ud fra følgende betragtninger : Flyselskabet Olympic Airways blev grundlagt af Aristo- teles Onassis i 1956 og blev i 1975 solgt til den græske stat, som siden da har ejet samtlige aktier. Denne transak- tion er omhandlet i den græske lov nr. 96 af 26. juni 1975. Allerede ved selskabets oprettelse blev Olympic Airways (i det følgende benævnt OA) anset for at være det nationale græske flyselskab. Det blev derfor pålagt forskellige forpligtelser og opgaver, som især gik ud på at sørge for en god betjening af hele det græske territorium og sørge for forbindelser til de vigtigste græske samfund i verden. - Til gengæld for disse forpligtelser fik OA et monopol på lufttransport, ground-handling og vedligeholdelse. De aktiviteter som offentlig tjeneste, der var overdraget OA, blev omdefineret i 1981, 1982 og 1990, medens det monopol, som selskabet havde, delvis blev ophævet ved præsidentielt dekret nr. 276 af 17. juni 1991, dog med undtagelse af ground-handling og ruteflyvninger bortset fra flyvninger inden for Fællesskabet. OA er på nuværende tidspunkt langt det største flyselskab i Grækenland. Selskabet har 11 520 ansatte, og selskabets omsætning beløb sig i 1992 og 1993 henholdsvis til 182,5 mia. dr. og 202 mia. dr. (662 og 708 mio. ECU). Med datterselskabet Olympic Aviation, som beflyver de mindre vigtige indenlandske græske forbindelser, ejer selskabet en flåde på 55 fly (hvoraf de 34 tilhører OA selv, medens 21 fly med turbopropmotor tilhører Olympic Aviation) og tre helikoptere. Gennemsnitsalderen for OA's 34 fly er over elleve år, hvilket er en af de højeste blandt de europæiske flyselskaber. Olympic Aviations flåde er derimod meget nyere. Med mere end 75 % af omsætningen udgør passagertra- fikken langt den vigtigste aktivitet for selskabet, efterfulgt af ground-handling (13 % af omsætningen), godstransport (3 %), transport af post (1 %) og vedligeholdelse af luftfar- tøjer. OA's net omfatter omkring 75 destinationer i verden, hvoraf de 33 befinder sig i Grækenland. Det in- denlandske net er meget udbygget, eftersom det omfatter alle græske øer af en vis betydning. OA beflyver de fleste europæiske storbyer fra Grækenland. Selskabet har